b'\n_START_ARTICLE_\nJ\xc5\xbd serija 72\n_START_SECTION_\nLokomotiva J\xc5\xbd 72-018\n_START_PARAGRAPH_\nParna lokomotiva J\xc5\xbd 72-018 je bila zgrajena leta 1905 v tovarni Krauss & Co M\xc3\xbcnchen pod tovarni\xc5\xa1ko \xc5\xa1tevilko 5398, Bo\xc5\xbeo Rustja napa\xc4\x8dno navaja proizvajalca Haine Saint Pierre in leto izdelave 1909.  Danes je lokomotiva opremljena s parnim kotlom Forges Usines et Fonderies Haine-Saint-Pierre, kotel ima tovarni\xc5\xa1ko \xc5\xa1tevilko 1013, leto izdelavo kotla 1909, inv. \xc5\xa1t. 344 dr\xc5\xbeavne \xc5\xbeelezni\xc5\xa1ke delavnice Sarajevo.\n_START_SECTION_\nZgodovina\n_START_PARAGRAPH_\nLokomotivo J\xc5\xbd 72-018 so Srbske dr\xc5\xbeavne \xc5\xbeeleznice kupile leta 1905, nikoli ni vozila po progah v Sloveniji. Vendar je to tip lokomotive, ki je identi\xc4\x8den lokomotivama J\xc5\xbd 72-001 in J\xc5\xbd 72-002, ki sta po II. svetovni vojni na konji\xc5\xa1ki progi vozili do ukinitve. Nato so ju prepeljali v Bosno in Hercegovino, kjer se je za njima izgubila sled.'